OzLabs/hebrew-wiki-articles huggingface dataset:
יהודה הכהן (רב)

רבי יהודה הכהן (? – תוניס, ה'תר"י 1850) היה מחכמי ישיבת המקובלים בית אל, ומחבר ספרות תורנית.

==ביוגרפיה==
נולד לרבי שלמה בן יהודה הכהן, מחכמי סלוניקי ומחבר ספרי הלכה וקבלה מפורסמים, שחי ופעל בירושלים. רבי יהודה היה מחכמי ישיבת המקובלים בית אל. 
ספרו "אהלי יהודה" הוא פירוש למשנה תורה לרמב"ם. את הספר הוציא לאור בחייו בסלוניקי בשנת ה'תקע"א (1811), ומאז יצא לאור במהדורות נוספות, וכיום נכלל הספר במפרשי הרמב"ם שבפרויקט השו"ת.

ספרו השני הוא ביאור לחלק מספר הזוהר. הספר, "אשמורת הבוקר" יצא לאחר פטירתו. 

שמו מופיע בפסקים ובהסכמות לספרים שניתנו בדורו, ובהסכמות חכמי דורו לספרו רואים שרחשו לו כבוד רב.

בשנת ה'תר"ז (1847) יצא כשד"ר לארצות צפון אפריקה, ונפטר בתוניס בשנת תר"י.

==קישורים חיצוניים==
* ספרו [https://hebrewbooks.org/20436 אשמורת הבוקר], באתר היברובוקס
* ספרו [https://hebrewbooks.org/6661 אהלי יהודה], באתר היברובוקס

קטגוריה:פרשני הרמב"ם
קטגוריה:בוגרי ישיבת המקובלים בית אל
קטגוריה:מחברי ספרי קבלה
קטגוריה:שד"רים
קטגוריה:נפטרים ב-1850
קטגוריה:אנשי עליות קדומות לארץ ישראל
קטגוריה:עולים לארץ ישראל בשנים 1800–1881
קטגוריה:פרשני ספר הזוהר
רצועת ספגטי

שמלה עם רצועות ספגטי
רצועת ספגטי (באנגלית: Spaghetti strap) היא רצועת כתף דקה מאוד המשמשת לתמיכה בבגד התלוי עליה תוך שהיא מספקת רצועת כתף מינימלית מעל כתפיים חשופות.
היא משמשת בדרך כלל בבגדים כמו גופיות, בגדי ים, חולצות, חזיות, שמלות ים, שמלות נשף, ושמלות ערב ואף סרבלים, ונקראת כך בזכות דמיונה למיתרי הפסטה הדקים הנקראים "ספגטי".

== ראו גם ==
* צווארון אפסר

==קישורים חיצוניים==

==הערות שוליים==

קטגוריה:ביגוד
קטגוריה:רכיבי טקסטיל
יחסי סנט לוסיה – רוסיה

יחסי סנט לוסיה–רוסיה הם יחסי החוץ בין סנט לוסיה לבין הפדרציה הרוסית.

== סקירה כללית ==
ב-19 באפריל 2004 כוננו ממשלת סנט לוסיה והפדרציה הרוסית באופן רשמי יחסים דיפלומטיים בין המדינות. בטקס קצר שנערך בניו יורק, נחתמה הצהרה משותפת על כינון יחסים דיפלומטיים בין סנט לוסיה לפדרציה הרוסית על ידי ראשי המשלחות של שתי המדינות, מר אנתוני ב. סוורין, נציג קבוע של סנט לוסיה באו"ם, ומר גנאדי גלילוב, מהמשלחת הקבועה של הפדרציה הרוסית לאו"ם.

ההצהרה המשותפת מאשרת את הסכמתן של שתי המדינות "לכונן יחסים דיפלומטיים ולהחליף שגרירים" מתוך כוונה "לפתח ולחזק את היחסים בין המדינות ... על בסיס כבוד הדדי לעצמאות, ריבונות ושלמות טריטוריאלית, עקרונות של אי התערבות, אי שימוש בכוח או איום בכוח, יישוב סכסוכים בשלווה, ועקרונות ונורמות אחרות המוכרות באופן אוניברסלי של המשפט הבינלאומי המעוגנות בפרט, במגילת האומות המאוחדות.".

== הערות שוליים ==
יחסי גרמניה–מיקרונזיה

יחסי גרמניה–מיקרונזיה הם היחסים בין הרפובליקה הפדרלית של גרמניה לבין המדינות הפדרליות של מיקרונזיה שכוננו בשנת 1992.

== היסטוריה ==
ניתן למצוא קשר בין שתי המדינות לראשונה בתקופה הקולוניאלית: בשנת 1885, התגלעה מחלוקת בין הקיסרות הגרמנית לבין ממלכת ספרד בשאלת קרוליין, בין היתר, לגבי הארכיפלג של איי קרוליין, המהווים חלק משמעותי בשטח מיקרונזיה של היום. המחלוקת הלכה בתחילה לטובת ספרד, שקיבלה את השלטון הקולוניאלי על האיים, אולם בשנת 1899 מכרה ספרד סוף סוף את האיים לאימפריה הגרמנית במסגרת האמנה הגרמנית-ספרדית. האיים היו שייכים לאזורים המוגנים של גרמניה בדרום האוקיינוס השקט, וביחד עם איים אחרים בדרום האוקיינוס השקט היו חלק מגינאה החדשה הגרמנית. בשנים 1910–1911 דוכאה התקוממות מצד הסוקאים. עם כיבוש האיים בידי יפן בשנת 1914, במהלך מלחמת העולם הראשונה, הסתיימה ההשפעה הקולוניאלית של גרמניה על מיקרונזיה.

== יחסים דיפלומטיים ==
יחסים דיפלומטיים קיימים מ-21 באפריל 1992. לגרמניה אין שגרירות במיקרונזיה, והיא מיוצגת בידי השגרירות הגרמנית במנילה, הפיליפינים. גם למיקרונזיה אין שגרירות בגרמניה, והיא מיוצגת בה באמצעות שגרירות מיקרונזיה בוושינגטון הבירה, ארצות הברית.

== כלכלה ופיתוח ==
על פי משרד החוץ הפדרלי, ליחסי סחר דו צדדיים יש "נפח צנוע ביותר". בשנת 2014 היבוא לגרמניה הסתכם ב-20,000 אירו, והיצוא למיקרונזיה ב-169,000 אירו.

גרמניה תומכת מדי פעם בפרויקטים קטנים בתחום שיתוף פעולה טכני. פרויקטים של פיתוח נוסף במיקרונזיה ממומנים בעקיפין באמצעות היטלים ל. יתרה מזאת, האגודה הגרמנית לשיתוף פעולה בינלאומי תומכת בפרויקט בנושא ייעור בר-קיימא במדינות הקהילה הפסיפית, שממנו גם מרוויחה מיקרונזיה.

== קישורים חיצוניים ==

== הערות שוליים ==
פונטיאק מונטנה

פונטיאק מונטנה (באנגלית : Pontiac Montana היה קרוי גם : פונטיאק מונטנה SV6 (משנת 2005)) הוא מיניוואן אשר יוצר על ידי חטיבת הרכב פונטיאק, מבית ג'נרל מוטורס בין השנים 2009–1997 בארצות הברית

==מאפיינים==
בשנת 2005 עוצב הדגם של "פונטיאק מונטנה" מחדש עם אף גבוה פחות, ופחות אווירודינמי כך שהיה דומה לרכב שטח. גם השם "מונטנה" שונה ל"מונטנה SV6". הייצור הופסק לאחר שנת הדגם 2006 בארצות הברית בגלל מכירות איטיות, אך הדגם המשיך להימכר בקנדה ובמקסיקו עד 2009. 

מאז הצגתם היו המיניוואנים של פונטיאק המיניוואנים הפופולריים ביותר של "ג'נרל מוטורס" בקרב הצרכנים בקנדה.

בדגמי "פונטיאק מונטנה" הורכבו מנועים קדמים-רוחביים שכללו 2 סוגי הנעות : הנעה קדמית, הנעה כפולה 4x4

==דורות==
* דור ראשון - יוצר בין השנים 2004-1997 בתצורה 7 מושבים 
* דור שני - יוצר בין השנים 2005-2008 בתצורות : 5 מושבים, 7 מושבים

==תמונות==
<gallery mode="packed-overlay" heights="100">
קובץ: Pontiac Montana LWB.jpg| דגם "LWB", (בסיס גלגלים ארוך) 
קובץ:2002 montana thunder.jpg | שנת 2002
קובץ:Montana SV6 SWB.jpg | דגם "SV6" (בסיס גלגלים קצר "SWB")
קובץ:2002 montana thunder interior.jpg | שנת 2002 - מבט לתא הנהג
קובץ:Pontiac Montana SV6 SWB.jpg | דגם "SV6" (בסיס גלגלים קצר "SWB")
קובץ:PONTIAC SV6.jpg | דגם "SV6"
קובץ:1st Pontiac Montana.jpg | דור ראשון 
קובץ:'01-'05 Pontiac Montana LWB & SWB.jpg |alt="פונטיאק מונטנה" דגמים : "LWB", (בסיס גלגלים ארוך), משמאל "SWB" (בסיס גלגלים קצר), מימין| "פונטיאק מונטנה" דגמים : "LWB", (בסיס גלגלים ארוך), משמאל "SWB" (בסיס גלגלים קצר), מימין
</gallery>

<gallery mode="packed-overlay" heights="120" caption="מוניות">
קובץ:'01-'05 Pontiac Montana LWB Taxi.jpg 
קובץ:'03-'05 Pontiac Montana Taxi.jpg 
קובץ:'05 Pontiac Montana SV6 Royal City Taxi.jpg | דגם "SV6"
</gallery>

==ראו גם==
* פונטיאק

==קישורים חיצוניים==

==הערות שוליים==

קטגוריה:מיניוואנים
קטגוריה:מוניות
קטגוריה:דגמי מכוניות שהושקו ב-1997
קטגוריה:מכוניות אמריקאיות
מונטנה
תקופת אכשרה

תקופת אכשרה היא תקופה של ותק שעל אדם לצבור קודם שהוא זכאי לזכות מסוימת. תקופת אכשרה מקובלת בביטוח חיים ובביטוח בריאות, וכן ביחס לקבלת זכות הצבעה לאחר הצטרפות לארגון. 

==בביטוח חיים ובביטוח בריאות==
בביטוח חיים ובביטוח בריאות נועדה תקופת אכשרה למנוע הצטרפות לביטוח כאשר מקרה הביטוח כבר התרחש, גם אם אינו ידוע למבוטח, וגם למנוע הונאת ביטוח כאשר כבר ידוע למבוטח שמקרה הביטוח התרחש או עומד להתרחש בקרוב.

דוגמאות למצבים שבהם נדרשת תקופת אכשרה:
* למניעת מצב שבו אדם השוקל התאבדות ירכוש פוליסת ביטוח חיים כדי להשאיר את סכום הביטוח ליורשיו, נהוג בפוליסות כאלה לקבוע תקופת אכשרה שנדרשת קודם שהן מכסות גם מוות כתוצאה מהתאבדות. בישראל מוסדר הנושא ב הקובע: "בביטוח חיים מגיעים תגמולי הביטוח גם אם האדם שחייו מבוטחים התאבד כעבור שנה או יותר מכריתת החוזה".
* בעת רכישת פוליסה לביטוח חיים (או ביטוח פנסיוני) עובר המבוטח בדיקה רפואית, שבעקבותיה מוחרגות מהביטוח מחלות שהוא סובל מהן, ובחלק מהמקרים נקבעת תקופת אכשרה, שעם השלמתה תבוטל החרגה זו. 
* בביטוח משלים בקופות החולים בישראל נדרשת תקופת אכשרה בת חודשים אחדים לחלק מהשירותים הניתנים. תקופת האכשרה נועדה למנוע מצב שבו אדם מצטרף לביטוח המשלים כאשר הוא חולה ויודע שהוא זקוק לשירות.

שופטת בית המשפט העליון, אילה פרוקצ'יה, עמדה על הצורך בתקופת אכשרה (הקרויה בלשונה "תקופת המתנה"):
:

==בביטוח לאומי==
באחדים מענפי הביטוח הלאומי בישראל נדרשת תקופת אכשרה, היוצרת זיקה בין תשלום דמי ביטוח לקבלת גמלה:
* הזכאות לדמי לידה מלאים מותנית בכך ששולמו בעד המבוטחת דמי ביטוח לאומי בעד 10 חודשים מתוך 14 החודשים שקדמו ליום הקובע (היום שבו הפסיקה המבוטחת לעבוד בהיותה בהריון שנסתיים בלידה) או בעד 15 חודשים מתוך 22 החודשים שקדמו ליום הקובע. דמי לידה חלקיים משולמים למי ששולמו בעד דמי ביטוח בעד 6 חודשים מתוך 14 החודשים שקדמו ליום הקובע. החובה הקבועה בחוק עבודת נשים, להוציא עובדת שילדה לחופשת לידה, אינה מותנית בתקופת אכשרה, וכך עובדת שיצאה לחופשת לידה בלי שצברה את תקופת האכשרה הנדרשת לדמי לידה תמצא עצמה ללא הכנסה בתקופה זו. 
* הזכאות לדמי אבטלה מותנית בתקופת האכשרה של 12 חודשים קלנדריים שבעדם שולמו דמי ביטוח אבטלה, בעד אחד או יותר מהימים בחודש, בתוך 18 החודשים בתכוף לתחילת האבטלה. תקופת האכשרה משקפת שדורש דמי האבטלה אכן היה משולב בשוק העבודה קודם לאבטלתו.
* ביטוח סיעוד: תקופת האכשרה המזכה לגמלת סיעוד היא 12 חודשים רצופים בתכוף לפני הגשת התביעה לגמלה.
* קצבת אזרח ותיק: הזכאות לקצבת אזרח ותיק מותנית בתקופת אכשרה ארוכה יחסית.

==בארגונים==
בארגונים שונים קבועה תקופת אכשרה - תקופה ממועד ההצטרפות לארגון ועד לקבלת זכויות מלאות בו. במפלגות המקיימות הצבעות פנימיות נהוגה תקופת אכשרה, שרק לאחריה מצטרף חדש למפלגה מקבל זכות הצבעה בה. תקופת אכשרה זו מגבילה גיוס חברים חדשים רבים על ידי קבלן קולות, שנועדה להביא להטיה של תוצאות ההצבעה.

==ראו גם==
* תקופת המתנה

==לקריאה נוספת==
* ירון אליאס, דיני ביטוח, דין וביטוח הוצאה לאור בע"מ, מהדורה שלישית, 2016, הפרק "תקופת אכשרה", עמ' 455–458.

==קישורים חיצוניים==
* 

==הערות שוליים==

קטגוריה:ביטוח
קורנליוס גאלוס

קורנליוס גאלוס (בלטינית: Gaius Cornelius Gallus; 70 לפנה"ס בערך – 26 לפנה"ס) היה משורר ופוליטיקאי בתחילת תקופת הפרינקיפט.

==ביוגרפיה==
קורנליוס גאלוס נולד למשפחה לא אצילה וגדל ברומא העתיקה. הוא היה בין תומכיו של אוגוסטוס קיסר וקיבל ממנו מעמד הפרשים.

עוד בהיותו בחור צעיר התחבר עם ורגיליוס וגאיוס ולריוס קאטולוס.

הוא לקח חלק פעיל במלחמות האזרחים ברפובליקה הרומית. הוא מונה למפקד הכוחות באפריקה ופלש למצרים. הכוחות בפיקודו כבשו את מרסא מטרוח והיו להם הצלחות נוספות. על תרומתו במלחמה קורנליוס גאלוס מונה לפרפקט הראשון של מצרים. בניגוד לאזורים אחרים, הוא היה כפוף ישירות לאוגסטוס ולא לסנאט הרומי. הוא השלים את כיבוש מצרים. בכל רחבי האזור הוקמו פסלים עם דיוקנו. ככל הנראה אוגוסטוס התחיל לחשוד בנאמנותו וקורנליוס גאלוס איבד את משרתו תוך הלאמת כל רכושו. הוא חזר לרומא והתאבד במטרה למנוע את תחילת משפטו.

הוא היה נחשב למשורר ונואם בולט. עד היום שרדו רק שני נאומים שלו. ידוע שהוא פרסם מספר ספרי שירה. קיימות ביקורות חיוביות רבות, אך השירים עצמם לא שרדו. בשנת 1978 נמצא פפירוס עם קטע של שיריו. בשנת 1501 פורסמו שירים ששויכו לקורנליוס גאלוס, אך בהמשך התברר שהם נכתבו על ידי מכסימיאנוס.

==קישורים חיצוניים==

* 

==הערות שוליים==

קטגוריה:משוררים רומאים
קטגוריה:מושלי מצרים הרומית
קטגוריה:מחברים כותבי לטינית
קטגוריה:אישים שחיו במאה ה-1 לפנה"ס
רפאל פיל

רפאל פיל (באנגלית: Raphaelle Peale; 17 בפברואר 1774 – 4 במרץ 1825) היה צייר אמריקאי. נחשב לצייר טבע דומם האמריקאי הראשון.
רפאל פיל, גבינה ושלושה קרקרים, 1813
רפאל פיל, אבטיח בארוחת בוקר, 1813

== ביוגרפיה ==
פיל נולד באנאפוליס, מרילנד, הילד החמישי, אף כי הבכור שנשאר בחיים, של הצייר צ'ארלס וילסון פיל ואשתו הראשונה רייצ'ל ברואר. הוא גדל בפילדלפיה, ובילה שם את חייו. כמו אחיו (שכמעט כולם נקראו על שם אמנים או מדענים מפורסמים), רפאל הוכשר על ידי אביו כאמן. בתחילת הקריירה שלו הצמד שיתף פעולה בפורטרטים. בכמה עבודות, רפאל צייר מיניאטורות ואילו אחיו, רמברנדט, צייר דיוקנאות בגודל מלא.

בשנת 1793 הוא ערך מסע בדרום אמריקה כדי לאסוף דגימות למוזיאון פיל שהקים אביו.<ref></ref>

הוא הציג חמישה דיוקנאות ושמונה ציורים נוספים, ככל הנראה טבע דומם, בקולומביאנום בפילדלפיה בשנת 1794.

התערוכה המקצועית הראשונה שלו הייתה בשנת 1795 בגיל 21. בשנת 1797, יחד עם אחיו רמברנדט, נסע לצ'ארלסטון, דרום קרוליינה, שם ניסו להקים מוזיאון נוסף. עם זאת, התוכנית נכשלה, ורפאל חזר לצייר מיניאטורות.

הוא התחתן עם מרתה (פטי) מקגלתרי בגיל עשרים, ואיתה נולדו שמונה ילדים.

בשנת 1806 החל לסבול מתסמינים של הרעלת ארסן וכספית כתוצאה מעבודתו כפקיד שומר במוזיאון אביו.

באוגוסט 1809 הוא אושפז עם הזיות, ובמשך שארית חייו הוא סבל מהתקפות מתישות כמעט מדי שנה - שאביו ייחס לצריכת שתייה מופרזת.

משנת 1810 התרכז פיל בציור טבע דומם כמעט באופן בלעדי, והפך לצייר המקצועי הראשון של אמריקה, והציג לעיתים קרובות באקדמיה לאמנויות היפות בפנסילבניה ובמקומות אחרים, במיוחד בין השנים 1818-1814.<ref></ref>

משנת 1813 הוא לא הצליח ללכת בלי קביים. לאחר התדרדרות בריאותו, בתקופה שרוב האמנים חשבו כי טבע דומם הוא נושא הראוי לחובבנים בלבד, הוא הקדיש את עצמו כמעט אך ורק לציור דומם. בעבודות אלה הוא התפרסם.

הוא נפטר ב־4 במרץ 1825, בגיל 51 בביתו בפילדלפיה.

== סגנון ==
רפאל פיל, טבע דומם עם עוגה, 1818
אלפרד פרנקנשטיין כינה את רפאל פיל "המומחה הראשון לטבע דומם שצץ במדינה זו, והוא אחד מארבעת ציירי טבע הדומם הגדולים של המאה התשע עשרה בארצות הברית."

ייתכן וסגנונו הושפע מציורי טבע דומם ספרדי שראה במהלך נסיעתו למקסיקו ושתי עבודותיו של חואן סאנצ'ס קוטן, שהוצגו באקדמיה בפנסילבניה בשנת 1816.

מרבית ציוריו של רפאל פיל הם קטנים בהיקפים, ומתארים כמה חפצים - בדרך כלל מזון - המסודרים על השולחן על רקע חשוך.

יוצא דופן בולט הוא הציור המתאר את ונוס עולה מהים.

אחיינו ג'ורג' אסקול סלרס טען כי רפאל פיל היה המוכשר ביותר מכל ילדי האמן צ'ארלס וילסון פיל, וש"המהפכה היא שהפכה אותו לשבר כלי שהוא היה".

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ציירים אמריקאים
קטגוריה:אמריקאים שנולדו ב-1774
קטגוריה:אמריקאים שנפטרו ב-1825
כלבים לא נובחים בירוק

כלבים לא נובחים בירוק הוא אלבומה הרביעי של להקת טיפקס, שחלקו הגדול הוא למעשה פסקול לסרט ישראלי באותו השם. האלבום יצא לאור עם יציאת הסרט באוגוסט 1996 ומכר כ-15 אלף עותקים.

האלבום הוקלט בביתו של אוז, והיה מעורב מבחינת תוכנו: קטעי דיבור מתוך הסרט (בכיכובם של חברי החמישייה הקאמרית), קטעים אינסטרומנטליים ("הבלדה לסופי", "גחליליות" ו"בכנפה אצל רפי'ס"), רמיקסים לשירים מהאלבום הקודם ("למה הלכת ממני", "יש לי חברה" ו"מה עשית"), גרסאות כיסוי לשירים של אחרים ("היא" של נקמת הטרקטור, "מאמי" של מיכאל מחפוד פטישי, "מתנה לחג" של נושאי המגבעת, "מה אומרות עינייך" ו"זה הזמן לסלוח"), ואף שני שירים מקוריים: "גבר רומנטי" ו"כלבים לא נובחים בירוק".

השיר הכי מצליח מהאלבום במצעדי הפזמונים היה "היא" שדורג במקום ה-28 במצעד השנתי של רשת ג' לשנת תשנ"ו (1996).

==רשימת רצועות==

==משתתפים==
*שירה, קלידים, לופים, תכנותים - קובי אוז
*גיטרות (אקוסטית, קלאסית, חשמלית), קולות - רמי יוסיפוב
*גיטרה בס, שירה בשיר "כלבים לא נובחים בירוק" - גל פרמן
*תופים, קונגס, בונגוס, טימבלס, תוף מרים, קולות - תמיר ימיני
*אקורדיון, קלידים, חלילית מתכת אירית, זורנה - אורי מילס
*כינורות, עוד, דרבוקות, קסטנייטות - נוריאל עמר
*שירה בשיר "כלבים לא נובחים בירוק", קולות רקע, תוף מרים - שרון בן-צדוק
*אורחים - כלי נשיפה ב"שיר סופה בים": אברהם פלדר, קולות ב"למה הלכת ממני?": אפרים שמיר
*הפקה מוזיקלית וניהול אומנותי - קובי אוז
*הפקת סאונד - יובל זילברשטיין
*עריכה דיגיטלית - יובל זילברשטיין, אולפני רול בע"מ
*הפקה וניהול אישי - יניב דוידסון
*עוזרת הפקה - עדי בן-יהודה
*יחסי ציבור - יעל לוי
*עיצוב עטיפה - איה בן רון
*הפקת דפוס - מתי אלחנתי בדרשי
*צילומים מתוך הסרט - דנצ'ו ארנון
*צילומי להקה - רלי אברהמי באדיבות "תרבות מעריב"
*הוקלט ב- אולפני "רולי", אולפני "המון", אולפני "דלפי", דיאלוגים מתוך הסרט מוקססו על ידי גיל תורן באולפני D.B.

==הערות שוליים==

קטגוריה:אלבומי 1996
קטגוריה:אלבומי חברת הד ארצי
קטגוריה:פסקולי סרטים
נינה פטקוביץ'

נינה פטקוביץ (; נולדה ב-10 באפריל 1981) היא זמרת, מוזיקאית, מתופפת ואישיות טלוויזיונית מונטנגרית. פטקוביץ' פרצה לתודעה במדינות הבלקן בעקבות השתתפותה בתוכנית הטלוויזיה "Operacija Trijumf", הגרסה הבלקנית לתוכנית הספרדית "Operacion Triunfo".

== ביוגרפיה ==
=== חייה האישיים ===
נינה פטקוביץ' נולדה בקוטור שבמונטנגרו וגדלה בעיר הסמוכה, טיווט, בת לאב נוצרי רומי-קתולי ולאם נוצרייה אורתודוקסית. פטקוביץ' גילתה את תשוקתה למוזיקה בגיל צעיר ועוד לפני שהשתתפה בתוכנית הטלוויזיה "Operacija Trijumf" היא השתתפה במגוון פסטיבלים במונטנגרו ובסרביה. פטקוביץ' הקימה בגיל צעיר להקה בשם "Dan Poslije".

פטקוביץ' מעריצה את רוג'ר ווטרס, אלאניס מוריסט והזמר הסרבי אוליבר מנדיץ' ורואה בהם השראה. פטקוביץ' נמצאת בקשר חברות עם משתתפים אחרים בתוכנית Operacija Trijumf ובקשר זוגי עם חבר בלהקתה שלה "Dan Poslije".

=== קריירה ===
התוכנית "Operacija Trijumf" עלתה לאוויר ב-29 בספטמבר 2008. פטקוביץ' הייתה המתמודדת היחידה ממונטנגרו והייתה מאחוריה תמיכה עממית מונטנגרית. פטקוביץ' הגיעה לגמר התוכנית וסיימה בו במקום הרביעי, כשהיא מודחת בסיבוב הראשון. במהלך התוכנית ביצעה פטקוביץ' דואטים עם זמרים בלקניים מפורסמים כגון ז'ליקו יוקסימוביץ'. מיד לאחר התוכנית, בשנת 2009, הוציאה פטקוביץ' שיר יחד עם משתתפת אחרת בתוכנית, סוניה בקיץ', ועוד שני סינגלים מאוחר יותר באותה השנה.

פטקוביץ' ניסתה לייצג את מדינתה באירוויזיון פעמיים - ב-2018 עם השיר "Disem" (נושמת) איתו הגיעה למקום החמישי בקדם המונטנגרי, וב-2019 עם השיר "Uzmi ili ostavi" איתו הגיעה למקום הרביעי בקדם המונטנגרי. עוד ב-2009 הצהירה פטקוביץ' על רצונה לייצג את מדינתה באירוויזיון; היא התקבלה לקדם המונטנגרי של 2009 שבסופו של דבר בוטל כשאנדריאה דמירוביץ' נבחרה בבחירה פנימית לייצג את מדינתה באירוויזיון 2009 במוסקבה שברוסיה.

== קישורים חיצוניים ==

* [http://www.myspace.com/ninapetkovic Nina Petković] at MySpace
* [https://web.archive.org/web/20090216084750/http://www.operacijatrijumf.rs/page/contestants/sr.html?userName=npetkovic Nina Petković], נינה פטקוביץ' באתר הרשמי של Operacija Trijumf

== הערות שוליים ==

קטגוריה:מונטנגרו: תרבות
קטגוריה:ילידות 1981
יחסי סומליה – קוריאה הדרומית

יחסי סומליה–קוריאה הדרומית (בסומלית: Xiriirka Soomaaliya iyo Koofurta Kuuriya, בקוריאנית: 소말리아-한국 관계) הם היחסים הדיפלומטיים שבין סומליה לקוריאה הדרומית.

== טיב היחסים ==
יחסים דיפלומטיים בין סומליה לקוריאה הדרומית היו קיימים מ-25 בספטמבר 1987 כשממשלת קוריאה הדרומית, ובראשה נו טהאו, הכירה בסומליה רשמית כמדינה<ref name=":0"></ref>. מהלך מפתיע זה היה חלק ממהפך שלם של המשטר הקוריאני אותה שנה - בשנת 1987 התרחשה מהפכה בקוריאה הדרומית בה עלה משטרו הדמוקרטי של נו טהאו אחרי שנים של משטר דיקטטורי. כחלק מהמהפכה הזאת הכיר משרד החוץ של קוריאה הדרומית במדינות שונות ברחבי העולם, וביניהן גם סומליה.

אמנם, לא היה סחר רב בין המדינות אך קשרים דיפלומטיים כן התקיימו ושגרירות סומלית נפתחה בסיאול במקביל לשגרירות דרום קוריאנית במוגדישו. היחסים היו בכי טוב, עד שנת 1991. באותה שנה פרצה מלחמת האזרחים בסומליה ובהיעדר שלטון יציב הכריז ממשל קוריאה הדרומית על הפסקת היחסים עם סומליה, עד להתבהרות המצב.

הרפובליקה של קוריאה הדרומית חידשה את הקשר הדיפלומטי עם הרפובליקה של סומליה בשנת 2013. בחודש מאי אותה שנה קיבל נשיא סומליה, חסן שייח מוהוד, הודעה על כניסה של השגריר הדרום קוריאני החדש במוגדישו, קים צ'אן-וו, כנציג הדיפלומטי הראשון של מדינה טראנס-פסיפית בסומליה מאז פרוץ מלחמת האזרחים. צ'אן-וו הודיע גם כי קוריאה הדרומית תפתח מחדש את שגרירותה בבירת סומליה בשנת 2014<ref name=":0" />. בנוסף, השגריר ציין כי ממשלת קוריאה הדרומית תתמוך בשיקום שלטון יציב בסומליה, תוך כדי ניצול הניסיון של קוריאה הדרומית בשיקום ופיתוח לאחר הסכסוך שעברו במלחמת קוריאה. כמו כן הוא הודיע כי הממשל שלו ישיק שוב פרויקטים חקלאיים וטכנולוגיים בסומליה, כפי שעשו הרשויות בדרום קוריאה בעבר.

==קישורים חיצוניים==

== הערות שוליים ==
דה סוטו אדוונצ'ור

דה סוטו אדוונצ'ור (באנגלית: DeSoto Adventurer) היא מכונית סלון מפוארת שיוצרה על ידי חטיבת "דה סוטו" בבעלות יצרנית הרכב האמריקאית קרייזלר אשר יוצרה בין השנים 1960–1955.

יוצרו 11,597 יחידות. מעצב הסדרה היה וירג'יל אקסנר.

==חטיבת דה סוטו==
חטיבת דה סוטו של חברת קרייזלר עסקה בייצור ובשיווק רכב אמריקאי משנת 1928–1968. חטיבת דה סוטו בנתה יותר מ-2 מיליון כלי רכב מאז שנת 1928.

חטיבת המכוניות דה סוטו קרויה על שם ארננדו דה סוטו - החוקר הספרדי שהוביל את המסע האירופי הראשון לשטח עליו משתרעת כיום ארצות הברית, היה האירופי הראשון שגילה את נהר המיסיסיפי.

==סדרות "דה סוטו אדוונצ'ור"==
* סדרה ראשונה - יוצרה בין השנים 1955–1956, בתצורה 2 דלתות הרדטופ
* סדרה שנייה - יוצרה בין השנים 1956–1959 בתצורות : 2 דלתות הרדטופ, 2 דלתות קבריולה
* סדרה שלישית - יוצרה בין השנים 1959–1960 בתצורות : 2 דלתות הרדטופ, 4 דלתות הרדטופ, 4 דלתות סדאן

== תמונות ==
<gallery mode="packed" heights="120">
קובץ:57 DeSoto Adventurer (5883472822).jpg | "דה סוטו אדוונצ'ור", שנת 1957
קובץ:1957 DeSoto Adventurer Convertible & 1957 Herters Flying Fish (36350030466).jpg | "דה סוטו אדוונצ'ור", שנת 1957 - קבריולה
קובץ: 1959 Desoto Adventurer 2 door Hardtop (31713786988).jpg| "דה סוטו אדוונצ'ור", שנת 1959, 2 דלתות הרדטופ
קובץ:1959 De Soto Adventurer Sport Coupe in black, front right (Greenwich 2018).jpg | "דה סוטו אדוונצ'ור", שנת 1959, 2 דלתות קופה
קובץ:1960 DeSoto Adventurer photo-2.jpg | "דה סוטו אדוונצ'ור", שנת 1960
קובץ:Desoto Adventurer 1960 LFront Lake Mirror Cassic 16Oct2010 (14690620969).jpg | "דה סוטו אדוונצ'ור", שנת 1960
קובץ:De Soto Adventurer (1960) at Schaffen-Diest Fly-Drive 2013.JPG | "דה סוטו אדוונצ'ור", שנת 1960
קובץ:Desoto Adventurer 1960 cockpit Lake Mirror Cassic 16Oct2010 (14877261665).jpg | "דה סוטו אדוונצ'ור", שנת 1960 - מבט לתא הנהג ולוח מחוונים
</gallery>

==ראו גם==
* קרייזלר
* דה סוטו איירסטרים
* דה סוטו פאוורמסטר
* דה סוטו דיפלומט
* דה סוטו איירפלו
* דה סוטו סוב-אורבן
* דה סוטו קסטום

== קישורים חיצוניים ==

* 
* 

==הערות שוליים==

קטגוריה:מכוניות קופה
קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1955
קטגוריה:מכוניות אמריקאיות
אדוונצ'ור
רונית יוכל חיטין

רונית יוכל חיטין (נולדה ב־1 בנובמבר 1942) היא משוררת וסופרת ישראלית.

==ביוגרפיה==
נולדה בקיבוץ עמיר לירחמיאל וריבה, ממייסדי הקיבוץ. בת בכורה מתוך שלוש בנות. ב-1947 עזבה המשפחה את הקיבוץ ועברה ל"קריית שטנד" (כיום חלק מקריית אתא), וב-1953 עברה לרמת גן. לאחר סיום התיכון בעיר למדה יוכל חיטין בסמינר הקיבוצים והוסמכה להוראה. לאחר מכן למדה מקרא וספרות באוניברסיטאות ירושלים ובאר שבע, וכן לימודי מקורות ישראל בסמינר אורנים. בזמן לימודיה בסמינר נישאה לאיזק לוי וילדה את בנה הבכור. לאחר כמה שנים התגרשה ועברה עם בנה לקיבוץ בית קמה. נישאה בשנית לזאב חיטין, ובבית קמה נולדו לזוג שלושה ילדים. יוכל חיטין עבדה כמורה בבית הספר היסודי של הקיבוץ וגם כמורה ומחנכת בתיכון האזורי מבואות הנגב. כמו כן שימשה כמה שנים כגזברית הקיבוץ.

בשנת 1988 עזבה המשפחה את הקיבוץ ועברה ללהבים. ב-1997 עברה לבאר שבע, בה מתגוררת עד היום (2020). יוכל חיטין עבדה כגזברית המועצה האזורית להבים וכגזברית המושב נצר חזני. לאחר מכן חזרה לתחום החינוך ועבדה כמורה ומחנכת בבית הספר האזורי "משאבים" בקיבוץ משאבי שדה, שם פיתחה שיטת לימוד ייחודית לתלמידים לקויי למידה. מ-2001 מנחה יוכל חיטין סדנה לכתיבה יוצרת בבית הספר ללימודי חוץ באוניברסיטת בן-גוריון, וסדנת ספרות בבית האבות משען בבאר שבע.

בת למשפחה של אמנים ויוצרים. דודו של אביה היה ארנו נאדל, מוזיקאי, משורר וצייר, שנספה בשואה. בן דודה מצד אביה הוא הצייר שמואל בק.

יוכל חיטין פרסמה שלושה קובצי שירה ושני ספרי פרוזה. שירים מספרים אלה התפרסמו לפני כן בעיתונים וכתבי עת רבים: "מעריב", "ידיעות אחרונות", "על המשמר", "דבר", "הדים", "סימן קריאה", "עלי שיח" ואחרים.

על יצירתה כתב הסופר אלכסנדר סנד: "קול מקורי, שדה דימויים מדהים, תמונות קשות וחדות - תחושה, דמיון יוצר חריף ותוסס. שירה שכוחה באיפוק בביטוי, הנובע דווקא מן השפע המוצנע בישותה".

המשורר נתן יונתן כתב בחתימתו על כריכת ספרה "בדרך אליך רוברט": "...מיתופואטיקה; שירה כמעשה בריאה. מיתוס שבמוקד שלו הנפש הפועלת, נציגת המשוררת, המטפורה שלה, אופן קיומה הנפשי-רוחני עלי אדמות...".

יוכל חיטין היא אם לארבעה וסבתא.

==ספריה==
===שירה===
* העשירית בצבע החרק (1982). הוצאת הקיבוץ המאוחד.
* משירי האיש החי (1987). הוצאת ספריית פועלים.
* בדרך אליך רוברט (1995). הוצאת ספריית פועלים.

===פרוזה===
* ספר מבחר המראות (1996). הוצאת כרמל.
* מכתבי אהבה לפסיכיאטר (2004). הוצאת גוונים.

==מאמרים על המשוררת ויצירתה==
* אראלי, עדנה. "סיפור שתי נשים". השבוע בקיבוץ הארצי מס' 1503, 8.5.1985, עמ' 4–7.
* בן-הלל, שרה. "בעולם הדימויים של האשה". השבוע בקיבוץ הארצי מס' 1586, 5.12.1986, עמ' 12–13.
* רביע, מנשה. "והצבע של חייה הוא שמיים". הדים: לשאלות החברה הקיבוצית, גל' 18, 1987, עמ' 54. על "משירי האיש החי".

על "מכתבי אהבה לפסיכיאטר":
* פייט, קרן. "אצבעות אשה שורטות בלחייה אותיות של זמר". הארץ, מוסף ספרים, גל' 631, 10.3.2005, עמ' 8.

==לקריאה נוספת==
* לקסיקון היסטורי של הסופרים העבריים מאז תש"ח (1948), בעריכת משה גרנות, תשס"ב, 2002.
* לקסיקון הקשרים לסופרים ישראלים, בעריכת זיסי סתוי ופרופ' יגאל שוורץ. תשע"ד, 2014.

==קישורים חיצוניים==

* 
* 

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:באר שבע: אישים
קטגוריה:בוגרות סמינר הקיבוצים
קטגוריה:בוגרי סמינר הקיבוצים
קטגוריה:להבים: אישים
קטגוריה:בית קמה: אישים
קטגוריה:ישראליות שנולדו ב-1942
קטגוריה:ישראלים שנולדו ב-1942
חתונה במלינובקה

חתונה במלינובקה (ברוסית: Свадьба в Малиновке) הוא סרט קומדיה מוזיקלי סובייטי משנת 1967 בבימויו של אנדריי תותישקין, המבוסס על אופרטה מאת בוריס אלכסנדרוב שעיבד ליאוניד יוכוויד.

הסרט הוא בין הסרטים הפופולריים בקולנוע הסובייטי. למעלה מ-70 מיליון איש צפו בסרט<ref>https://cesaa.org.au/_content/uploads/2018/01/10.-Civil-War-as-Musical-Comedy-Pressitch.pdf</ref>.

==תקציר העלילה==
הסרט עוסק בכפר אוקראיני בתקופת מלחמת האזרחים ברוסיה. עם כוח המתחלף כמעט מדי יום בין כוחות לאומניים סובייטים ואוקראינים, תושבי מלינובקה לעולם אינם בטוחים מי האחראי, ולכן הם משנים את התנהגותם ומתלבשים בהתאם<ref>https://sovietmoviesonline.com/comedy/142-svadba-v-malinovke.html</ref>.

==קישורים חיצוניים ==

==הערות שוליים==

קטגוריה:סרטים ברוסית
קטגוריה:סרטי 1967
קטגוריה:סרטים סובייטיים
רובנס פיל

רמברנדט פיל, דיוקן של אחיו רובנס פיל, 1807
רובנס פיל (באנגלית: Rubens Peale; 4 במאי 1784 - 17 ביולי 1865) היה אמן ומנהל מוזיאונים אמריקאים. יליד פילדלפיה, והיה בנו של האמן-חוקר הטבע צ'ארלס וילסון פיל. בשל ראייתו החלשה הוא לא התאמן בציור ברצינות עד לעשור האחרון לחייו, אז צייר את טבע דומם.

== ראשית חייו ==
הוא היה בנו הרביעי של צ'ארלס וילסון פיל. רובנס היה בעל עיניים חלשות, ובניגוד לרוב אחיו, לא הפך לאמן בגיל צעיר.

הוא נסע עם המשפחה בשנת 1802 לבריטניה, אך לא היה מסוגל לנסוע בתוך אירופה עם חידוש המלחמה לאחר שלום אמיין.

בשנת 1803 השתתף בשיעורים באוניברסיטת פנסילבניה. הוא הפך למנהל מוזיאון אביו בפילדלפיה משנת 1810 עד 1821, [2] ואז עבד במוזיאון פיל בבולטימור, אותו ניהל עם אחיו, רמברנדט פיל. כדי לקדם את המוזיאון, הוא התקין תאורת גז במוזיאון.

== קריירה ==
פיל פתח מוזיאון משלו בניו יורק ב־26 באוקטובר 1825. ב־1840, פיל שינה את שמו למוזיאון להיסטוריה של טבע ומדע בניו יורק. המצוקה הכלכלית בשנת 1837 הכניסה את המוזיאון שלו לחובות. רובנס נאלץ למכור את כל האוסף שלו לברנום בשנת 1843. הוא עבר לפוטסטאון, פנסילבניה. בשנת 1837 פרש לאחוזתו של ג'ורג' פטרסון חותנו, בפנסילבניה, וחי כג'נטלמן כפרי.
באוקטובר 1855 החל לנהל יומן, וגם פנה לציור דומם, כהרחבה להתעניינותו בהיסטוריה של הטבע. בשנת 1864 הוא חזר לפילדלפיה ולמד ציור נוף אצל אדוארד מורן. בעשר השנים האחרונות לחייו ייצר 130 ציורים.

== חיים אישיים ==
ב־6 במרץ 1820 התחתן עם אליזה ברד פטרסון (6 בדצמבר 1795 - 1864) ונולדו להם הילדים: צ'ארלס וילסון, ג'ורג' פטרסון, ויליאם, מרי ג'יין (1826–1902), ג'יימס ברד ואדוארד ברד. צ'ארלס וילסון פיל (15 בפברואר 1821 - 30 בספטמבר 1871) נישא להרייט פריל (נולדה ב -11 באוגוסט 1830); בנם אלברט צ'ארלס פיל (1849-1914) הפך לגאולוג של הסקר הגאולוגי של ארצות הברית.

== מורשת ==
בשנת 1985, הגלריה הלאומית לאמנות שילמה 4.07 מיליון דולר עבור הציור ״רובנס פיל עם גרניום״, דיוקן 1801 מאת אחיו רמברנדט פיל. זה קבע שיא ליצירת אמנות אמריקאית שנמכרה במכירה פומבית.
רובנס פיל, טבע דומם עם אבטיח, 1865
בשנת 2007 קנה המוזיאון לאמנות באוניברסיטת פרינסטון את טבע הדומם של רובנס פיל עם אבטיח, לכבוד ג'ון וילמרדינג.

==קישורים חיצוניים==

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1784
קטגוריה:אמריקאים שנפטרו ב-1865
בואינג MH-139 גריי וולף

בואינג MH-139 גריי וולף (באנגלית: Boeing MH-139A Grey Wolf) הוא מסוק צבאי תוצרת חברת בואינג המבוסס על המסוק האיטלקי אגוסטה ווסטלנד AW139 .

המסוק נבחר לשמש כמחליפם של מסוקי הבל UH-1N בחיל האוויר של ארצות הברית. בספטמבר 2018 זכתה חברת בואינג בחוזה של מחלקת ההגנה בהיקף של 2.38 מיליארד דולר, לאספקת 84 מסוקים. המסוקים הראשונים מתוכננים לשמש את הפעילות המבצעית של פיקוד התקיפה הגלובלית של חיל האוויר של ארצות הברית למשימות באזור וושינגטון די. סי. ואת פיקוד האימונים.

כינוי המסוק נבחר מתוך הצעות של יחידות וצוותי אוויר המתוכננים להפעיל את כלי הטיס, והוא על שם הזאב אפור הנפוץ באזור בו פרוסים אתרי שיגור הטילים הבין יבשתיים (מונטנה, ויומינג וצפון דקוטה) הכפופים לפיקוד המהלומה הגלובלית.

==קישורים חיצוניים==

*[https://www.airforcemag.com/article/the-grey-wolf-arrives/ The Grey Wolf Arrives] אתר airforcemag.com, 1 במרץ 2020
*[https://www.boeing.com/defense/mh-139a/index.page#/newspull על המסוק] באתר חברת בואינג
*[https://www.militaryfactory.com/aircraft/detail.asp?aircraft_id=1907 על המסוק] באתר militaryfactory.com

MH-139 גריי וולף
קטגוריה:מסוקי תובלה
יורד לנכסי חברו שלא מדעתו

אדם שירד לשדה חברו ונטעה, מתחייב בעל השדה לשלם לו. בתמונה: שדה תירס ב[[עמק החולה, ישראל. ברקע מורדות החרמון ומצודת נמרוד]]
לפי ההלכה, יורד לנכסי חברו שלא מדעתו (נקרא לעיתים: יורד) הוא אדם שהשביח את נכסיו של חברו בלא ידיעתו. האדם שהושבחו נכסיו ללא ידיעתו חייב לשלם לאדם שהשביח את נכסיו, ואינו יכול לטעון שאינו מעוניין בהשבחה זו.

== פרטי הדין ==
במקור הדין נאמר כי במקרה שבו השביח אדם שדה או בית של חברו, חייב בעל השדה לשלם לו כפי שווי עבודתו. דין זה מוגבל לשדה העומדת לנטיעה או לבית העומד לשיפוץ וכדומה, מאחר שלולא עבודתו היה נדרש לשלם סכום זה לפועל שישכור; אך במקרה שהשדה או הבית היו נשארים שוממים באותה השנה ללא השבחה זו, מתחייב בעל הבית לשלם ל'יורד' רק את סכום ההוצאות שהוציא בעבודתו זו, או כפי השבח שהשביחה השדה מחמת עבודתו – הנמוך מבין השניים.

פרשני התלמוד המוקדמים נחלקו האם יש לחייב את בעל השדה אם הוא אריס ודרכו לנטוע את שדותיו בעצמו, ואין לו רווח ממוני של אי שכירת פועל. לדעת הראב"ד יש להתייחס לשדה כאילו אינה מיועדת לנטיעה, מפני שבעל השדה לא היה מוציא הוצאות על מנת לנטוע בשדה; אולם לדעת הרשב"א יש לבעל השדה לשלם ל'יורד' את השווי ששווה לו הנאה זו שנמנעה ממנו הטרחה של נטיעת השדה, וכדעה האחרונה פסק הרמ"א.

== סיבת חיוב התשלום ==
כאמור, בעל השדה או הנכס מחויב לשלם ל'יורד' על הוצאותיו. בראשונים ובאחרונים האריכו לבאר מאיזה טעם מתחייב בתשלום:
* נהנה – יש שכתבו שהחיוב הוא מדין נהנה, מאחר שבעל השדה נהנה ממעשיו אל ה'יורד.
* משתרשי ליה – יש מהאחרונים שכתבו שסיבת החיוב הוא מאחר שעל ידי פועלת ה'יורד' חסכו הבעלים ממון שהיו נצרכים להוציא לולא מעשיו.
* ממוני גבך – הרב יחזקאל אברמסקי כתב שסיבת החיוב היא משום שהנטיעות וכדומה הן רכוש ה'יורד'.
* אריס או פועל – מאחר שהשדה עומדת ליטע, נוח להם במעשיו של ה'יורד' וכאילו ירד לשם מדעתם.

== קישורים חיצוניים ==
* 
* : בנייה ונטיעה במקרקעי הזולת

== הערות שוליים ==

קטגוריה:משפט עברי: דיני ממונות
קטגוריה:סוגיות תלמודיות
יחסי איי מרשל – גרמניה

יחסי איי מרשל–גרמניה הם היחסים בין הרפובליקה הפדרלית של גרמניה לבין המדינות הפדרליות של מיקרונזיה שכוננו בשנת 1991.

== היסטוריה ==
בשנת 1885 העבירה ממלכת ספרד את איי מרשל לבעלות גרמניה, בעקבות תיווך האפיפיור ומתן פיצוי לספרד מהגרמנים. גרמניה הפכה את האיים למדינת חסות בשם גינאה החדשה הגרמנית, והקימה תחנות מסחר באיים ג'לויט ואבון לשם פיתוח מסחר הקופרה. מנהיגים מקומיים המשיכו לשלוט תחת הממשל הקולוניאלי הגרמני. עם כיבוש האיים בידי יפן בשנת 1914, במהלך מלחמת העולם הראשונה, הסתיימה ההשפעה הקולוניאלית של גרמניה על מיקרונזיה.

== יחסים דיפלומטיים ==
יחסים דיפלומטיים קיימים מ-23 בספטמבר 1991. לגרמניה אין שגרירות באיי מרשל, והיא מיוצגת בידי השגרירות הגרמנית במנילה, הפיליפינים. גם לאיי מרשל אין שגרירות בגרמניה, והיא מיוצגת בה באמצעות שגרירותה בוושינגטון הבירה, ארצות הברית.

באמצע יולי 2014 שר החוץ של איי מרשל טוני דה ברום השתתף בוועידת האקלים בברלין.

== כלכלה ופיתוח ==
ישנה חשיבות מיוחדת לקשרים הכלכליים בתחום ספנות הים. מתוך יותר מ-1,200 אוניות הרשומות באיי מרשל, כ-240 מהן מגיעות מגרמניה.

תחומי הפעילות במדיניות הפיתוח מתייחסים בעיקר לפרויקטים קטנים בשיתוף פעולה טכני והגנת אקלים. פרויקטים נוספים ממומנים בעקיפין באמצעות מיסים ל.

== קישורים חיצוניים ==

== הערות שוליים ==
גולגולת עם סיגריה בוערת

גולגולת עם סיגריה בוערת הוא ציור בצבעי שמן של הצייר ההולנדי וינסנט ואן גוך שנוצר כנראה בשנת 1885 או 1886. ביצירה מתואר שלד עם סיגריה דלוקה בפיו, והיא מוצגת כיום כחלק מהאוסף הקבוע במוזיאון ואן גוך שבאמסטרדם. ככל הנראה היצירה נעשתה כדי ללעוג לשמרנותה של האקדמיה בנושאי אמנות. לפני שנעשה שימוש בדוגמנים, ציירים נהגו ללמוד אנטומיה משלדים. בזמנו, ואן גוך פקד את האקדמיה המלכותית לאמנויות היפות של אנטוורפן בבלגיה, ומאוחר יותר הוא תיאר את חוויותיו משם באופן שלילי.

בתקופת שהותו באנטוורפן ואן גוך יצר עוד שלושה ציורים שכללו שלדים, כשהראשון מהם היה "שלד תלוי וחתול". היצירה, שגודלה הוא 24.5X32 סנטימטר, נכללת בסגנון הואניטאס והממנטו מורי. ייתכן כי הצייר הושפע מיצירותיו של הרקולס סגרס, צייר הולנדי מהמאה ה-17, או מפליסיאן רופס, צייר בלגי מתקופתו של ואן גוך. אף על פי שכיום הסיגריה הדלוקה בפיו של השלד יכולה להתפרש כביקורת על מנהג העישון, ואן גוך היה מעשן כבד במשך כל חייו.

בשנת 2008, יצא ספרו של דייוויד סדאריס, "כשאתה אפוף בלהבות". על המהדורה הראשונה של הספר הופיע הציור של ואן גוך. סדאריס אמר שהוא התרשם מהיצירה, אותה ראה על גלויה בעת ביקור באמסטרדם.

הציור הוחזק על ידי אחיו של ואן גוך, תאו. לאחר מותו בשנת 1891 הוא הועבר לאלמנתו של תיאו, יוהאנה, שהחזיקה בציור עד למותה בשנת 1925. לאחר מכן, בנם של המנוחים ירש את הציור. בשנת 1962 קרן ואן גוך רכשה ממנו את הציור, והוא הושאל למוזיאון סטיידלק עד לשנת 1973. כיום, היצירה מוצגת במוזיאון ואן גוך שבאמסטרדם.

<gallery widths="200" heights="200" perrow="3">
קובץ:Van Gogh, Hanging Skeleton and Cat.jpg|שלד תלוי וחתול, 1886 (F1361, JH998)
קובץ:Van Gogh - Schädel.jpeg|גולגולת, 1887/1888 (F297a, JH1347)
קובץ:Van Gogh - Schädel1.jpeg|גולגולת, 1887/1888 (F297, JH1346)
</gallery>

==קישורים חיצוניים==

== הערות שוליים ==

קטגוריה:ציורי שמן
קטגוריה:וינסנט ואן גוך: ציורים
קטגוריה:אוספי מוזיאון ואן גוך
All Eyes on You

All Eyes on You (בעברית: כל העיניים עלייך) הוא סינגל שהוקלט על ידי הראפר האמריקאי מיק מיל, בשיתוף הזמר האמריקאי כריס בראון והראפרית הטרינידדית ניקי מינאז'. השיר יצא לאור ב-26 ביוני 2015, על ידי חברות התקליטים מייבאך מיוזיק גרופ, דרים צ'ייסרס רקורדס ואטלנטיק רקורדס, כסינגל הראשון מתוך אלבום האולפן השני של מיק מיל, Dreams Worth More Than Money.<ref></ref>

השיר הגיע למקום ה-21 במצעד הבילבורד הוט 100.<ref></ref>

== רקע וכתיבה ==
השיר נכתב על ידי מיק מיל, כריס בראון, ניקי מינאז', אלכס דליקטה, אנדרה דייווידסון, שון דייווידסון, קווין קוסום, דייוויד מוריס והנוטוריוס בי. איי. ג'י. והופק על ידי מוריס ודליקטה, בעזרתם של המונארץ', קוסום ודי ג'יי חאלד. השיר מכיל בתוכו את סגנונות ההיפ הופ והרית'ם אנד בלוז העכשווי.

יחד עם צאתו כסינגל, עלה השיר לרשת הזרמת המדיה ספוטיפיי, תוך שצבר למעלה מ-250 מיליון השמעות.<ref></ref>

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של מיק מיל ב-27 ביולי 2015, חודש לאחר צאת הסינגל. הקליפ צולם בסוף יוני 2015 ובוים על ידי בני בום .<ref></ref>

נכון ליוני 2020, מונה הצפיות של הקליפ עומד על כ-407 מיליון צפיות.

== מיקומי שיא ==

== נתוני מכירות ==
{| class="wikitable"
!מדינה
!תארים
!מכירות
|-
!בריטניה (BPI)
|כסף
|200,000
|-
!ארצות הברית (RIAA)
|פלטינה ×2
|2,000,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:שירי מיק מיל
קטגוריה:שירי כריס בראון
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי מיק מיל
קטגוריה:שירים שנכתבו על ידי ניקי מינאז'
קטגוריה:שירי R&B
קטגוריה:סינגלים בהוצאת אטלנטיק רקורדס
שיר השנה (פסטיבל)

שיר השנה (ברוסית: Песня года) הוא פסטיבל טלוויזיוני סובייטי ורוסי של שירים.

שיר השנה נערך לראשונה בשנת 1971, והוא הפך לאירוע מרכזי של השנה עבור זמרים ולהקות סובייטיות. לפי מסורת הפסטיבל מוקלט באופן מסורתי בדצמבר ומשודר בטלוויזיה בתחילת ינואר, כחלק מחגיגות השנה החדשה.

במהלך השנה, בכל חודש בפסטיבל, נערכו "מוקדמות שיר השנה" (בין 4 ל-22 בשנים שונות, האחרונה בקיץ 2005).

כל המשתתפים שהגיעו לגמר נחשבים ל"זוכים" (עד 1991 - חתני פרס), תעודות פסטיבל מוענקות לכותבי שירים. במשך 46 הפסטיבלים, שני משתתפים עלו לגמר הכי הרבה פעמים (שיא 43 פעמים): 92 בוצעו על ידי סופיה רוטרו ו-73 שירים על ידי לב לשצ'נקו. יוסיף קובזון (השתתף ב -39 גמרים), ולרי לאונטייב (34 גמרים), ולנטינה טולקונובה, לאימה ואיקולה, איגור ניקולייב, פיליפ קירקורוב, אירינה אלגרובה (25 גמרים כל אחד), אדיתה פייכה (22 גמרים), אלה פוגצ'ובה (21 גמרים) ואחרים<ref></ref>.

==קישורים חיצוניים==

* [http://pesnyagoda.my1.ru/main.html אתר על פסטיבל שיר השנה]

==הערות שוליים==

קטגוריה:ברית המועצות: טלוויזיה
קטגוריה:רוסיה: טלוויזיה
בית הקברות היהודי ברודוס

בית הקברות היהודי ברודוס הוא בית הקברות, המשמש את יהודי רודוס באי רודוס. בית הקברות נמצא כ-1.5 ק"מ מדרום לרובע היהודי לה ג'ודריה.

בתחילה שכן מדרום לרובע היהודי לה ג'ודריה, אך בשנות ה-30 של המאה ה-20 הכריחו האיטלקים את היהודים להוציא את הקברים על מנת לבנות פארק מדרום לעיר העתיקה.

בכניסה לבית הקברות מצד שמאל נמצאת בחלקה גבוהה, חלקת הרבנים בה קבורים רבני קהילת רודוס בהם חכם עזרא מלכי, הרב רחמים חיים יהודה ישראל והרב ראובן אליהו ישראל. ליד החלקה ישנן מצבות עתיקות שנמצאו לאחר העברת בית הקברות היהודי העתיק ברודוס.

מימין לכניסה יש מוזיאון קטן על העברת הקברים.

בבית הקברות יש אנדרטה לזכר יהודי רודוס שנרצחו בשואה. ישנה אנדרטה נוספת לזכר נעדרי ספינת המעפילים פנצ'ו.

== גלריה ==
<gallery>
קובץ:Rhodes Jewish Cemetery 7.jpg|הכניסה לבית הקברות
קובץ:Rhodes Jewish Cemetery 6.jpg|חלקת הרבנים
קובץ:מצבה לעצמות שהובאו מבית הקברות העתיק.jpg|מצבה לעצמות שהובאו מבית הקברות העתיק
קובץ:Rhodes Jewish Cemetery 10.jpg|אנדרטה לזכר ההרוגים מההפצצה הגרמנית ב-1944
קובץ:מצבה לזכר מעפילי אוניית פנצ'ו בבית הקברות היהודי בעיר רודוס.jpg|מצבה לזכר מעפילי אוניית פנצ'ו בבית הקברות
קובץ:Rhodes Jewish Cemetery 11.jpg|אנדרטה לזכר יהודי רודוס שנרצחו בשואה
קובץ:Rhodes Jewish Cemetery 5.jpg|מצבות שהועברו מבית הקברות העתיק
קובץ:Rhodes Jewish Cemetery 4.jpg
קובץ:Rhodes Jewish Cemetery 9.jpg
קובץ:Rhodes Jewish Cemetery 2.jpg
קובץ:Rhodes Jewish Cemetery 3.jpg
קובץ:Rhodes Jewish Cemetery 8.jpg
</gallery><br />

== קישורים חיצוניים ==

* 

*
קטגוריה:רודוס (עיר): מבנים
נשיקה לדוד

נשיקה לדוד הוא אלבומה החמישי של להקת טיפקס, שיצא באפריל 1997, הגיע למעמד של אלבום פלטינה ומכר כ-49 אלף עותקים.
== הפקה ==
את האלבום הקליטה הלהקה בקיבוץ העוגן. אורי מילס ונוריאל עמר נשארו גם להקלטת האלבום הזה. קובי אוז כתב והלחין את רוב השירים, והעיבודים היו של כל חברי הלהקה. הגיטריסט גדי בן אלישע החליף את רמי יוסיפוב, ששבר את ידו בתאונת אופנוע, בזמן ההכנות לקראת הקלטת האלבום.

מהאלבום התפרסמו השירים "עוד שבת", "סתם", "אני אוהב אותך ממש מוגזם", "איזה עולם" (ששימש כפתיח של סדרת הטלוויזיה "שמש") והדואט "למה הלכת ממנו" עם שרית חדד, שעד אז לא הייתה מוכרת לציבור הרחב. על השיר "סתם" כתב קובי אוז כי הוא נכתב "באמצע גריפה שקיבלתי אחרי רצח רבין. היה לי חום וכתבתי שיר שנקרא "סתם" - כתבתי ומיד הקלטתי את כל התפקידים והשירה באולפן הביתי שלי".

בעיצוב עטיפת האלבום נעשה שימוש בעיצובי "שנה טובה" ישנים ובחוברת הופיעו תמונות של יותר מארבעים הדודים והדודות של חברי הלהקה. האלבום זכה להצלחה מסחרית גדולה והגיע למעמד של אלבום פלטינה עם מכירות של כמעט כ-50 אלף עותקים. במצעד הפזמונים העברי השנתי של רשת ג' לשנת תשנ"ז נבחרה הלהקה כ"להקת השנה". בסוף סיבוב ההופעות שליווה את האלבום הפסיקה הלהקה את הופעותיה באופן זמני, וחבריה שמרו בסוד את מועד ואופן חזרתם לבמה.

==רשימת רצועות==

==משתתפים באלבום==
* הפקה מוזיקלית, ניהול אומנותי: קובי אוז וגל פרמן
* הפקת שירה: יניב דוידסון ויובל זילברשטיין

=====נגנים=====
להקת טיפקס:
* קובי אוז: שירה, קולות, לופים, תכנותים.
* רמי יוסיפוב: גיטרות (חשמלית, אקוסטית, קלאסית), מנדולינה, קולות.
* גל פרמן: גיטרה בס, קולות.
* תמיר ימיני: תופים, כלי הקשה (טמבורין, משולש, תיבה סינית), קולות.
נגנים נוספים:
* אורי מילס: אקורדיון, פסנתר כנף, קלידים, זורנה, חלילית אירית, חמת חלילים.
* נוריאל עמר: עוד, כינור, דרבוקה.
* יובל זילברשטיין: עיצוב סאונד

==הערות שוליים==

קטגוריה:אלבומי 1997
קטגוריה:אלבומי חברת הד ארצי
קטגוריה:אלבומי פלטינה בישראל
קטגוריה:אלבומים בעברית
דדן בתנ"ך

דדן (כיום חלק מאל-עולא, ערב הסעודית) היה נווה מדבר ועיר-מדינה בצפון מערב ערב. שם זה מוזכר מספר פעמים בתנ"ך. תושבי דדן נקראים דדנים.

== אנשים בשם דדן ==
בתנ"ך, השם דדן מיוחס לשני גברים שונים, שניהם חלק מצמד "שבא ודדן":
* דדן בן רעמה (). צאצאיו ככל הנראה התיישבו בין בני כוש, בחוף הצפון-מערבי של המפרץ הפרסי הנוכחי.
* דדן בן יקשן, בן אברהם וקטורה פילגשו ( ודברי הימים א, פרק א', פסוק ל"ב). לדדן נולדו שלושה בנים: אשורים, לטושים ולאומים, וצאצאיו ככל הנראה התיישבו בגבולות סוריה, סביב שטח אדום.

==אזכורים מקראיים==
דדן מוזכר בספר יחזקאל (פרק כ"ז ו-ל"ח). פרק כ"ז הוא סדרה של שותפי המסחר של העיר צור (בלבנון של ימינו). שם מצוינת דדן כאומה או כממלכה שנמכרה תמורת שמיכות אוכף (יחזקאל, פרק כ"ז, פסוק כ').

ממלכת נווה המדבר מוזכרת גם בחזון הנבואי של מלחמת גוג ומגוג (יחזקאל, פרק ל"ח; חזון יוחנן, פרק כ', פסוק ח'), ומתוארת כמדינה בעלת משמעות גדולה בנבואה סופנית זו של יחזקאל.

ישעיהו (פרק כ"א, פסוק י"ג) ויחזקאל (פרק כ"ז, פסוק ט"ו) מזכירים את הדדנים ומתארים אותם כעם של סוחרים.<ref>[http://biblehub.com/commentaries/cambridge/isaiah/21.htm Cambridge Bible for Schools and Colleges] on Isaiah 21, accessed 7 April 2018</ref>

ביחזקאל (פרק ל"ח, פסוק י"ג), דדן מצטרף לשבא ול"וסחרי תרשיש וכל כפיריה": כל האומות הללו מצטרפות יחד ללוות את צבאותיו המתקדמים של גוג: "הלשלל שלל אתה בא הלבז בז הקהלת קהלך לשאת כסף וזהב לקחת מקנה וקנין לשלל שלל גדול".

==במחקר==
ידוע כיום כאל-עולא בצפון ערב הסעודית, מקום הידוע בקרב היוונים והרומאים הקדומים כהיג'רה, הגרה או אגרה, נמצא במרחק של כ-400 קילומטרים צפונית למדינה, שכן מדינה שוכנת מצפון למכה. המיקום בו נהג לשבת שבט לחיאן שנכחד.

בהריסות העיר העתיקה יש כתובות המעידות כי לדדנים קדמו התנחלויות למיניהן. המְעִינַאִים, תושבי ממלכת מע'ין שהייתה ממוקמת בצפון תימן של ימינו, התבססו בנווה מדבר הזה גם כן, כנראה כדי להגן על דרך הבשמים.

== ראו גם ==
* בני קטורה
* מדין

== קישורים חיצוניים ==
<div class="mw-content-ltr">
* [http://nabataea.net/dedan.html Dedan "The Incense Road: Dedan"]
* [http://www.pef.org.uk/Pages/Previous%20Lectures/2006/Jan06.htm "The (Re-) Discovery of Mada'in Salih, Ancient Hegra, Saudi Arabia"]
* [https://www.jstor.org/pss/194675 "Al-'Ula (Saudi Arabia): A Report on a Historical and Archaeological Survey"]
</div>

== הערות שוליים ==

קטגוריה:ערב הסעודית: היסטוריה
קטגוריה:בני קטורה
קטגוריה:אישים בספר בראשית
קטגוריה:אישים בתנ"ך
עדי וטורי

עדי וטורי (נולדה ב-28 ביולי 1995) היא כדורגלנית ישראלית, המשחקת לסירוגין כקשרית ומגנה שמאלית בקבוצת בנות נתניה בליגת העל בכדורגל נשים.

==ביוגרפיה==
וטורי גדלה ברעננה. בעבר הייתה חניכה ומדריכה בשבט הצופים בעיר. שירתה בצה"ל כספורטאית מצטיינת בחיל האוויר.

בשנת 2015 הוסמכה כמדריכת כושר וספורט בקמפוס שיאים. למדה הנדסת תעשייה וניהול עם התמחות במערכות מידע במכללת רופין.

==קריירה מקצועית==
===מועדונים===
וטורי החלה לשחק כנערה בקבוצת הנערות של הפועל רעננה. בוגרת המחזור הראשון של מגמת הכדורגל בתיכון "אביב" בעיר, איתו זכתה פעמיים באליפות הארץ בכדורגל אולמות.

קבוצת הבוגרות הראשונה שלה הייתה מכבי כפר סבא מהליגה הלאומית, אליה עברה בעונת 2012/2013, ושיחקה בשורותיה עונה אחת. לקראת עונת 2013/2014 עברה לשורות אס"א תל אביב, שם שיחקה במשך שתי עונות, בהן זכתה בשתי אליפויות ברצף ובגביע המדינה. בעונה שלאחר מכן עברה לשנה אחת לשחק בליגת המכללות בארצות הברית, במכללת ASA college New York.

עם שובה לישראל, עברה לשחק בבנות נתניה ל2016/2017, ובסיום העונה עזבה ושבה לקבוצת נעוריה, הפועל רעננה, לשתי עונות. לקראת עונת 2019/2020 עברה שוב לבנות נתניה.

===נבחרת ישראל===
בין השנים 2011–2013 הייתה בסגל נבחרות ישראל עד גיל 17 ועד גיל 19. הייתה שותפה לזכיית הנבחרת במקום השני במכביה התשע עשרה. בסך הכל לזכותה שתי הופעות בנבחרת עד גיל 19.

==תארים==
===אס"א תל אביב===
* אליפות המדינה: 2013/2014, 2014/2015
* גביע המדינה: 2013/2014

== קישורים חיצוניים ==

	
* [https://www.football.org.il/players/player/?player_id=101678 פרופיל] באתר ההתאחדות לכדורגל בישראל

==הערות שוליים==

קטגוריה:כדורגלניות ישראליות
קטגוריה:כדורגלנים ישראלים
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:מגנות כדורגל ישראליות
קטגוריה:מגני כדורגל ישראלים
קטגוריה:כדורגלניות אס"א תל אביב
קטגוריה:כדורגלניות הפועל רעננה
קטגוריה:בוגרות תנועת הצופים בישראל
קטגוריה:בוגרי תנועת הצופים בישראל
קטגוריה:בוגרות המרכז האקדמי רופין
קטגוריה:בוגרי המרכז האקדמי רופין
קטגוריה:ישראליות שנולדו ב-1995
קטגוריה:ישראלים שנולדו ב-1995
חן לוי

חן לוי (נולדה ב-12 באפריל 1988) היא כדורגלנית ישראלית, המשחקת לסירוגין כקשרית וחלוצה בקבוצת הפועל באר שבע מליגת העל בכדורגל נשים.

==ביוגרפיה==
לוי נולדה, גדלה ומתגוררת בבאר שבע. למדה בבית הספר היסודי "נאות לון" בעיר, ושיחקה כדורגל בבית הספר מגיל שמונה. בחטיבת הביניים שיחקה כדורסל במסגרת פרויקט "כיתת כדורסל" שנערך בבית הספר ושילב אימוני כדורסל לתלמידות בשעות אחר הצהריים. את התיכון השלימה בבית הספר התיכון המקיף על שם יצחק רגר בבאר שבע.

שירתה בצה"ל במערך הטכני של חיל האוויר כטכנאית נש"ר. בשנת 2013 סיימה לימודי הנהלת חשבונות סוג 1+2, וכן מחזיקה בתעודת מתווכת נדל"ן מורשית.

נכון ל-2020 עובדת כמתווכת נדל"ן בבאר שבע.

==קריירה מקצועית==
לוי החלה לשחק בשנת 1999 בקבוצת הנערות של בית"ר באר שבע, אולם הפסיקה אחרי שנה אחת בלבד. רק בגיל 24 חזרה לשחק באופן מסודר, ובשנת 2012 הצטרפה לקבוצת מכבי באר שבע, בה שיחקה ארבע עונות. בעונת 2014/2015 העפילה עם הקבוצה לליגה הראשונה.

בשנת 2016 עברה לקבוצת הפועל באר שבע, בה היא משחקת בארבע העונות האחרונות. הייתה שותפה לשתי העליות של הקבוצה לליגת העל, בעונות 2017/2018 ו-2019/2020.

== קישורים חיצוניים ==

* [https://www.football.org.il/players/player/?player_id=142479 פרופיל] באתר ההתאחדות לכדורגל בישראל

==הערות שוליים==

קטגוריה:כדורגלניות ישראליות
קטגוריה:כדורגלנים ישראלים
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:כדורגלניות הפועל באר שבע
קטגוריה:באר שבע: כדורגלניות
קטגוריה:ישראליות שנולדו ב-1988
קטגוריה:ישראלים שנולדו ב-1988
Dile que la quiero

Dile que la quiero (בעברית: תגיד לה שאני אוהב אותה) הוא שיר שהוקלט על ידי הזמר הספרדי דויד קיוורה ומלווה בווידאו קליפ. השיר נכתב על ידי אלחנדרו אבאד. הוא ידוע כשיר שייצג את ספרד באירוויזיון 2001, שנערך בקופנהגן.

==רקע==
את השיר כתב אלחנדרו אבאד שייצג את ספרד באירוויזיון 1994 עם "Ella no es ella".

==אירוויזיון==
בערב התחרות, השיר היה מספר 13 בסדר ההופעה, אחרי גארי אושונסי מאירלנד עם השיר "Without Your Love" ולפני נטשה סנט-פייר מצרפת עם השיר "Je n'ai que mon âme". בסיום ההצבעה, השיר קיבל 76 נקודות עם 12 נקודות מישראל והגיע למקום ה-6 מתוך 23 מדינות שהשתתפו בתחרות.

==מיקומי שיא==

==קישורים חיצוניים==

==הערות שוליים==

קטגוריה:שירי אירוויזיון 2001
קטגוריה:שירי ספרד באירוויזיון
קטגוריה:שירים בספרדית
קישוא פטיסון

קישוא פטיסון (או קישוא מזן פטיסון) הוא סוג של קישוא, ירק ממשפחת הדלועיים, מסוג דלעת או קישוא קיץ (Cucurbita pepo).

צבעו צהוב בוהק או ירוק וצורתו עיגול קטן פחוס ומכוכב. בישראל הוא גדל בדרום הארץ. עשיר בנוגדי חמצון.

קישוא זה בולט מאחר שביחס לקישואים אחרים גודלו קטן, צורתו עגולה ורדודה, והקצוות המסולסלים, הדומים במידה מסוימת לסביבון צעצוע קטן או לצלוחית מעופפת. השם "פטיסון" (באנגלית: pattypan) נובע מהשם בצרפתית ל"מחבת לאפיית קציצות". מקור השם הוא ממילה פרובנסלית המתארת עוגה שעשויה בתבנית מסולסלת. הפטיסון ידוע גם בשמות נוספים המכילים צירופים של המילה דלעת, כמו: דלעת סקאלופ, דלעת פיטר פן, דלעת פרץ שמש דלעת סבתא, דלעת רפרפת, ciblème בצרפתית קייג'ונית דלעת לבנה, דלעת כפתורים, סקאלופיני או פשוט "דלעת" באנגלית אוסטרלית, או דלעת שונקציה (מבוטא "דלעת שווקסי"), במיוחד אם מגדלים אותה באזור פוקיפסי שבניו יורק.

קישוא הפטיסון קיים בזנים שונים בצבעי צהוב, ירוק ולבן. הקישואים רכים ביותר כאשר הם טרם הגיעו להבשלה מלאה; בדרך כלל הוא מוגש כאשר הקוטר שלו אינו עולה על 8 סנטימטרים.

מבחינת טעם טעמו של הפטיסון מזכיר את זה של הקישוא, אך הוא עמוק יותר ומרקמו השונה הופך אותו לנוח במיוחד למילוי.

בשנת 2005 הודיע משרד החקלאות ופיתוח הכפר כי מרכז וולקני (מנהל המחקר במשרד החקלאות) פיתח זנים חדשים של קישואים ייחודיים שישווקו בישראל: קישוא פטיסון דו-צבעוני: צורתו פחוסה ומתאים במיוחד למילוי של דברי חלב, וקישוא פטיסון ירוק: צורתו פחוסה בעל מוצקות ומתאים למילוי במתכונים בשריים ואחרים. צבעו ירוק מבריק. זני קישואים אלו פותחו על ידי דוקטור הרי פריס, חוקר במחלקה לדלועיים במרכז הוולקני. שותפים לפיתוח הזנים הם מנהל שרות ההדרכה והמקצוע במשרד החקלאות ומועצת הצמחים.

== שימושים ==
במטבח העילי (fine cuisine) בשרו הרך נמעך לעיתים ומעורבב עם תבלינים וירקות נוספים כמו שום לפני המשך שלבי ההכנה; קליפתו המחוספסת והמיוחדת של הפטיסון משמשת לעיתים גם כמיכל דקורטיבי למאכלים אחרים. פטיסון הוא מקור טוב למגנזיום, ניאצין (ויטמין B3) וויטמיני A ו-C. כוס אחת שלו מכילה בערך 20 עד 30 קלוריות וללא שומן. לרוב הוא פרוס, אפוי מצופה ומטוגן עד שהוא מזהיב, או פשוט מבושל.

במטבח הפולני נהוג לאכול אותם מוחמצים בחומץ מתוק.

בישראל פטיסון הוא מאכל נפוץ יחסית בקרב עולים מרוסיה, שעד שנת 2013 בערך, יכלו לקנות אותו רק בגרסתו המוחמצת במרכולים מיוחדים.

== קישורים חיצוניים ==

* 
*[https://www.youtube.com/watch?v=jUZinyQBzkM סרטון: בדיקת מוצרים - פטיסון כבוש], יוטיוב, 28 באפריל 2018

== הערות שוליים ==

קטגוריה:ירקות
קטגוריה:דלועיים
קטגוריה:אגוזים וזרעים אכילים
ג'יי האמפריז

ג'ון ג'יי האמפריז (באנגלית: John Jay Humphries; נולד ב-17 באוקטובר 1962) הוא כדורסלן עבר ומאמן כדורסל אמריקאי. שיחק בליגת ה-NBA בין השנים 1984–1995, ולאורך התקופה העמיד ממוצעים כוללים של 11.1 נקודות, 5.5 אסיסטים, 2.5 ריבאונדים ו-1.5 חטיפות למשחק.

==קריירת משחק==
האמפריז נולד בלוס אנג'לס שבקליפורניה, וגדל באינגלווד הסמוכה. בשנת 1980 החל ללמוד באוניברסיטת קולורדו, ועד לסיום לימודיו בשנת 1984 שבר את שיאי קבוצת הכדורסל של האוניברסיטה בסך אסיסטים (562) וחטיפות (309) בקריירה. בשתי עונותיו האחרונות בקבוצה קלע 14.9 נקודות, מסר 6.1 אסיסטים וחטף 3.8 כדורים בממוצע למשחק.

בדראפט ה-NBA{{כ}} 1984 נבחר האמפריז בבחירה ה-13, על ידי פיניקס סאנס. ב-3 וחצי עונותיו בפיניקס פתח במרבית המשחקים, ורשם ממוצעים של 10.8 נקודות ו-6.3 אסיסטים למשחק. באפריל 1987, פרקליטות מחוז מריקופה שבאריזונה האשימה את האמפריז ושניים מחבריו לקבוצה – ג'יימס אדוארדס וגרנט גונדרזיק – בשימוש ובסחר בקוקאין. ההאשמות היו מבוססות בחלקן על עדות שמסר שחקן הקבוצה וולטר דייוויס, אשר קיבל חסינות משפטית. בסופו של דבר נשלחו אדוארדס והאמפריז לתוכנית לגמילה מסמים והמשיכו לשחק בקבוצה, בעוד גונדרזיק עבר לשחק בצרפת.

במהלך עונת הועבר האמפריז בטרייד למילווקי באקס, בתמורה לקרייג הודג'ס. ב-4 עונותיו המלאות עם הבאקס שימש כשחקן חמישייה קבוע, תחת המאמנים דל האריס ופרנק האמבלן, ותרם 14.1 נקודות ו-6.2 אסיסטים בממוצע למשחק. בעונת העפילה מילווקי לחצי גמר האזור המזרחי, בין היתר הודות להתעלות של האמפריז בסדרת הסיבוב הראשון מול אטלנטה הוקס, במהלכה קלע 16.4 נקודות ומסר 8.0 אסיסטים למשחק.

ביוני 1992 הועבר עם לארי קריסקוביאק בטרייד ליוטה ג'אז, תמורת בלו אדוארדס ואריק מרדוק. בעונת העפיל עם יוטה לגמר האזור המערבי, כמחליפו מהספסל של ג'ון סטוקטון.

בפברואר 1995 נשלח בטרייד לבוסטון סלטיקס, שוב פעם תמורת בלו אדוארדס. בסיום עונת פרש האמפריז ממשחק, בגיל 32.

==קריירת אימון==
לקראת עונת 2001/2002 מונה האמפריז למאמן הראשי של קבוצת ג'ילין נורת'רן טייגרס מליגת העל הסינית. באותה עונה הפסידה ג'ילין בחצי גמר אליפות הליגה.

בעונת שימש כעוזרו של מייק ד'אנטוני, מאמן פיניקס סאנס.

בקיץ 2008 מונה למאמן הראשי של רינו ביגהורנס מליגת הפיתוח של ה-NBA, לקראת עונת הבכורה של המועדון. בשתי עונותיו בתפקיד רשמו הביגהורנס מאזן כולל של 53 ניצחונות ו-47 הפסדים.

בין השנים 2014–2016 שימש כעוזר מאמן בברוקלין נטס, תחת ליונל הולינס וטוני בראון.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת קולורדו
קטגוריה:בחירות דראפט של פיניקס סאנס
קטגוריה:כדורסלני פיניקס סאנס
קטגוריה:כדורסלני מילווקי באקס
קטגוריה:כדורסלני יוטה ג'אז
קטגוריה:כדורסלני בוסטון סלטיקס
קטגוריה:מאמני כדורסל אמריקאים
קטגוריה:מאמני ליגת הפיתוח של ה-NBA
קטגוריה:אמריקאים שנולדו ב-1962